As haitige Bundeslånd Hessn is am 19. Septemba 1945 untam Nåmen Gross-Hessn grindt worn und hod ois erschts no haid besteends Lånd vo da Bundesrepubblik a naie demokratische Vafossung kriagt. Saine unmittlbårn Vorgängastååtn wårn da Voikstååt Hessn und de praissische Prowinz Kurhessn und Nåssau, de da Fraistååt Praissn am 1. Aprui 1944 durch Tailung vo da Prowinz Hessn-Nåssau gschåffm hod.